Хапала цяжкасцей і ў пасляваенны час. Яго, сумленнага і мэтанакіраванага, заўсёды заўважалі, даручалі адказныя ўчасткі. Па рашэнню партыі Уладзімір Парабковіч сярод іншых быў накіраваны на ўзмацненне сяла – нампалітам Возерскай МТС, што на Уздзеншчыне. І вось ужо 65 год гэты салаўіны край – яго другая малая радзіма. Сярод шматлікіх пасад – загадчык аддзела культуры, дырэктар камбіната бытавога абслугоўвання, намеснік старшыні райвыканкама, дырэктар прамкамбіната... Недарэмна яго 90-годдзе шырока адзначалі ў цэнтральнай раённай бібліятэцы, што ў Палацы культуры горада, для якога ён столькі зрабіў.